b'\n_START_ARTICLE_\nGrad ostrog\n_START_PARAGRAPH_\nGrad ostrog je vrsta srednjeve\xc5\xa1ke utrdbe, ki uporablja svojo lokacijo kot obrambno funkcijo. Razlikuje se od drugih vi\xc5\xa1inskih gradov po svoji nekoliko druga\xc4\x8dni legi izgradnje kot grad na hribu in sicer stoji na skalni pe\xc4\x8dini, ki \xc5\xa1trli iz hriba. Idealno je te\xc5\xbeko dostopen iz treh strani zaradi strmih pobo\xc4\x8dij, edino ranljivo mesto je na mestu stika s hribom._NEWLINE_Grad ostrog le\xc5\xbei torej pod hribom, vendar visoko nad dolino in je najbolj pogosto uporabljena vrsta gradu v Nem\xc4\x8diji.\n_START_SECTION_\nRazlogi za izgradnjo\n_START_PARAGRAPH_\nNe glede na to, da se pogosto ponuja kot topografsko ugodna lokacija gradnja gradu na hribu, je bil izkop vodnjaka tako globoko problemati\xc4\x8dno \xe2\x80\x93 pogosto najbolj finan\xc4\x8dno zahtevno in zamudno delo \xe2\x80\x93 zato je celoten sistem zgrajen bli\xc5\xbeje cesti ali plovni povezavi, ki jih je treba \xc5\xa1\xc4\x8dititi. Pogosto je bila oskrba z vodo zagotovljena s pomo\xc4\x8djo oslov po posebej za to narejeni poti._NEWLINE_Glede na lokalno topografijo je lahko grad ostrog odvisen predvsem od njegove nedostopnosti ali v kombinaciji z obrambnimi elementi, kot so zidovi in stolpi. Zna\xc4\x8dilen del obrambe je obrambni jarek izkopan na delu stika s hribom. Kadar je ostrog dolg in ozek, se lahko za tak grad uporablja izraz grad na grebenu. Dolgo grad ostrog je v\xc4\x8dasih, vendar ne vedno, razdeljen v spodnji del in bolj odlo\xc4\x8dno branjeno zgornje krilo (ali celo zaporedje treh ali ve\xc4\x8d delov)._NEWLINE_Ostrog in grad na hribu sta ovirala uvedbo vse ve\xc4\x8djo uporabo protiute\xc5\xbene mehanske metalne naprave tribok (tudi trebu\xc5\xa1et), ki so jih uvedli Franki. V primeru gradov ostrog bi te\xc5\xbeke oblegovalne stroje lahko razporedili samo na zgornji strani hriba, kjer bi se mo\xc4\x8d skoncentrirala.'